นายกรัฐมนตรียืนยันจัดสรรงบดูแลด้านการศึกษาอย่างดีที่สุด งบการศึกษาลดลง เพราะจำนวนเด็กนักเรียนที่เข้าสู่ระบบการศึกษาลดลง
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงระหว่างการพิจารณาร่างพระราชบัญญัติงบประมาณรายจ่ายประจำปี พ.ศ.2566 ว่า สาเหตุที่งบประมาณในส่วนของการศึกษาลดลง เพราะจำนวนเด็กนักเรียนที่เข้าสู่ระบบการศึกษาลดลง แต่มีงบกลางที่จะสนับสนุนการดำเนินงานและยืนยันจะดูแลให้ดีที่สุด ส่วนการทุจริตโยกย้ายตำแหน่งครู หากมีข้อมูลให้ร้องเรียนเข้ามา เพื่อดำเนินการแก้ปัญหาส่วนที่ฝ่ายค้าน ระบุว่า การใช้จ่ายงบประมาณและการจัดสรรงบประมาณที่ส่อทุจริตนั้น นายกรัฐมนตรี ขอให้มองอีกมุมว่า ที่ผ่านมามีคดีทุจริตน้อยหรือมาก หรือมีใครก้าวล่วงกระบวนการยุติธรรมหรือไม่ ซึ่งตนเองไม่เคยก้าวก่ายและพร้อมรับผิดชอบทุกอย่าง เพราะทุกอย่างเป็นไปตามขั้นตอนและระเบียบ ขณะเดียวกันได้เตือนข้าราชการว่าต้องทำให้ถูกต้องครบกระบวนการและหากถูกร้องต้องตรวจสอบตามอำนาจนายกรัฐมนตรี ระบุด้วยว่า ขอขอบคุณคำแนะนำที่เป็นประโยชน์และจะรับไปปรับปรุง หากผ่านชั้นกรรมการธิการและปฏิบัติได้